Source: http://hitelsakkmatt.hu/2-cikkek/118-devizahiteles-hirek-heteken-belul-johet-egy-uj-elszamolas.html
Timestamp: 2017-12-11 09:08:03+00:00

Document:
Devizahiteles hírek - heteken belül jöhet egy új elszámolás?
Kategória: Cikkek	 Megjelent: 2016. máj. 30. hétfő, 12:33	 Írta: Hitelsakkmatt	Találatok: 1385
Talán már mindenki értesült arról, hogy a Kúria meghozza az újabb jogegységi határozatát. Rengeteg találgatás indult el ezzel kapcsolatban: vannak, akik azt gondolják, hogy talán az összes devizahitelt érvényteleníti a Kúria. Vannak, akik azt gondolják, hogy nem hoz lényegi döntést, csupán helyben hagyja legutóbbi döntését a Kúria, és nem változik semmi. és megint vannak, akik azt hiszik, hogy egy újabb elszámolás várható, amely az eddigi legjózanabb fordulat lenne.
Szerintem az hamarosan úgyis kiderül, hogy milyen döntés születik. Erről is beszámolunk, majd akkor.
Egy bizonyos, hogy a két évvel ezelőtti Kásler-féle devizahiteles döntéshez hasonló helyzet is előállhat a Kúria néhány héten belül megjelenő jogegységi határozatának köszönhetően. Egy decemberi Kúria-ítélet alapján kérdésessé vált ugyanis, hogy érvényesek-e egyáltalán azok a devizahitel-szerződések, amelyekből hiányzik a tartozás pontos devizaösszege. Várakozásunk szerint csak kisebbfajta elszámolást mer elindítani a Kúria azzal, hogy az eredeti tartozást újraszámoltatja.
Egy devizahiteles szerződésnél decemberben kimondták, hogy nem elegendő, hogy a forinttartozás összege szerepel a szerződésben, ezért érvénytelenítették azt.
A kérdés, hogy érvénytelen-e attól egy (akár már forintosított) devizaalapú hitelszerződés, hogy nem tartalmazza a devizatartozás pontos összegét, csupán annak forintértékét. A tömeges érvénytelenítésnek beláthatatlan következményi lehetnek.
1. A szerződéseket érvénytelenítik, a megmaradt tartozások nagy része megszűnik. (Ez eléggé valószínűtlen)
2. A devizaösszeg hiánya miatt a hitelszerződéseket árfolyamkockázat nélküli forinthitellé nyilvánítják az alacsonyabb kamatszint megtartásával (nem valószínű eset, hiszen a szerződésekben szerepel, hogy ezek deviza alapúak).
3. Pótolja a Kúria a szerződés devizaösszegét, vagyis újraszámítja az eredeti tartozást, amely egy kisebbfajta elszámolást generálhat. .
Egy devizahiteles perre ment a bankja ellen, a kereset sikeres volt és a bíróság az adósnak adott igazat. Emiatt bejelentették, hogy vizsgálják, lehet-e az ítélet alapján jogegységi határozatot hozni? Ennek az lenne az értelme, hogy az ítélet a későbbi bírósági ügyeknél egyfajta precedensként szolgáljon.
Sok a bizonytalanság még mindig ebben a témában. Persze, hiszen a középpontban a pénz áll. Sok-sok pénz. Ez megmagyaráz mindent. Hogy a kormány, miért nem menti meg végre a bajba jutottakat, hogy a Kúria miért nem hoz radikálisabb jogegységi határozatot, hogy a bankok miért ennyire kegyetlenek, és közönyösek....és még lehetne sorolni.
Ha Te is bizonytalankodsz még mindig, és még mostanra sem tudtál döntést hozni, merre is indulj, hát írj nekünk! Kérd legalább a tanácsunkat, az ingyen van, és attól még semmi sem változik! Aztán, ha valami okosat mondunk, akkor kaphatsz egy újabb okot arra, hogy megoldásért indulj!
TANÁCSOT KÉREK AZ ÜGYEMBEN!
- olvashatjuk a Magyar Bankszövetség Kúriának írt levelében. A bankszövetség szerint egyébként azért sem lenne jó a per alapján jogegységi határozatot hozni (és ezért nem is volt szerencsés a törvényszéki ítélet), mert ezzel ellentmondanának egy korábbi, devizahitelekkel kapcsolatban hozott jogegységi döntéssel. A levélre egyébként a legfelsőbb bírói testület polgári kollégiumának vezetője, Wellmann György bocsánatkéréssel reagált a Kúria említett egyedi ítélete miatt, vagyis egyértelműnek tűnik, hogy a Kúria hajlik a bankok álláspontjának elfogadására.
információ,	kapcsolat,	Kúria,	bírósági per	bankok	banki elszámolás	elszámolással

References: Kúria 
 Kúria 
 Kúria 
 Kúria 
 bíróság 
 Kúria 
 Kúria 
 Kúria